عدالت عظمیٰ پاکستان

عدالت عظمیٰ پاکستان کے عدا لتی نظام کی سب سے بڑی عدا لت ہے۔ اس کی موجودہ تشکیل 1973 کے آئین کے حصہ 7 کے مطابق ہوئی ہے۔
عدالت عظمیٰ ایک چیف جسٹس، 17 ججز اور 2 ایڈ ہوک ججز پر مشتمل ہے جس کی منظوری صدر پاکستان وزاعظم پاکستان کی طرف سے نامزد نمائندوں سے ہوتا ہے۔
1861 میں برطانوی راج نے ہائی کورٹ ایکٹ کے مطابق پورے ہندوستان سے عدالت عظمیٰ ختم کر کے تمام صوبوں میں ہائی کورٹس تشکیل کروائیں۔ یہ 1935 تک قائم رہیں اور 1935 ایکٹ کے بعد وفاقی عدالتیں قائم ہوئیں جن کے اختیارات ہائی کورٹس سے زیادہ تھے۔
موجودہ عدا لت عظمٰی کی تشکیل 1973 کے حصہ7 کی شق 176 سے 191 سے ہوئی ہے۔ ان شقوں میں عدا لت عظمٰی کے اختیارات، نامزدگی، ذمہ داریاں اور اصول وضع کیے گئے ہیں۔
شق 176 عدالت عظمیٰ کی تشکیل
شق 177 عدالت عظمیٰ کے ججوں کا تقرر
شق 178 عہدے کا حلف
شق 179 فارغ الخدمت ہونے کی عمر
شق 180 قائم مقام چیف جسٹس
شق 181 قائم مقام جج
شق 182 ججوں کا وقتی طور پر بغرض خاص تقرر
شق 183 عدالت عظمیٰ کا صدر مقام
شق 184 عدالت عظمیٰ کا ابتدائی اختیارسماعت
شق 185 عدالت عظمیٰ کا ابتدائی اختیارسماعت مرافعہ
شق 186 مشاورتی اختیار سماعت
شق 186 (الف) عدالت عظمیٰ کا مقدمات منتقل کتنے کا اختیار
شق 187 عدالت عظمیٰ کے حکم ناموں کا اجرا اور تعمیل
شق 188 عدالت عظمیٰ کا فیصلوں یا احکام پر نظرثانی
شق 189 عدالت عظمیٰ کے فیصلے دوسری عدالتوں کے لیے واجب التعمیل ہیں
شق190 عدالت عظمیٰ کی معاونت میں عمل
شق191 قاعد طریق کار
عدالت عظمیٰ کے ججوں کا تقرر:
آئین واضح طور پر بیان کرتا ہے:
ججوں کے تقرر کے لیے ضروری ہے کہ وہ:
اس کے علاوہ ایڈ ہاک ججوں کا تعین چیف جسٹس کی سربراہی میں عدالتی کمیشن کرتا ہے۔ جس کی منظوری صدر پاکستان کرتا ہے۔
عدالت عظمیٰ کے ججوں کو آئین کی رو سے ہی برطرف یا نکالا جا سکتا ہے۔
عدالت عظمیٰ کی تشکیل:
1997میں پارلیمنٹ نے قانون بنایا جس کے مطابق عدالت عظمیٰ 1 چیف جسٹس، 17 عدالت عالیہ کے ججز اور 2ایڈہاک ججز جو وفاقی شرعی عدالت سے ہوں پر مشتمل ہوگی۔
عدالت عظمیٰ کے ججز 65 سال کی عمر میں ملازمت سے فارغ ہو جائے گیں یا وقت سے پہلے بھی ملازمت سے فارغ ہو سکتے ہیں یا انھیں برخاست کیا جا سکتا ہے جس کا آئین میں طریقہ کار وضع ہے۔
عدالت عظمیٰ پاکستان کی مرکزی عمارت پاکستان کے دار الحکومت اسلام آباد میں ہے۔
مزید یہ کہ صوبائی دار الخلافہ میں بھی اس کی شاخیں کام کر رہی ہیں
· لاہور (پنجاب)
· کراچی (سندھ)
· کوئٹہ (بلوچستان)
· پشاور (خیبرپختونخوا)
اس کے علاوہ عدالت عظمیٰ کے اپنے قانونی مشیر اور وکلا ہو تے ہیں جن کا کام تحقیق کرنا اوردائردرخواستوں کی نظر ثانی کرنا ہوتا ہے۔
جاپانی معمار: کینزو ٹینج Kenzo Tange
عدالت عظمیٰ کی عمارت شارع دستور پر واقع ہے۔ اس کی حفاظت اسلام آبادپولیس کے پاس ہے۔ اس کا کل رقبہ 338،861 مربع فٹ ہے۔ عدالت عظمیٰ کے احاطہ میں مین بلاک، ججز چیمبر اور انتظامی بلاک موجود ہے جو چیف جسٹس کی نگرانی میں کام کرتے ہیں۔
اس کے علاوہ عدالت عظمیٰ میں لائبریری، کیفیٹیریا، میٹنگ حال، کانفرنس روم، لیکچر اڈیٹوریم بھی موجود ہیں۔ عدالت عظمیٰ کے احاطہ میں ایک میوزیم بھی ہے جس میں آزادی سے پہلے اور بعد کی عدالتی یادگاریں موجود ہیں۔
عدالت عظمیٰ پاکستان کی سب سے بڑی اور آخری عدالت ہے۔ قانون نے عدالت عظمیٰ کو کسی بھی غبن میں سو موٹو نوٹس کا حق دیا ہے خوا وہ سرکاری ہو یا نجی یا کوئی بھی ہو، آئین کے منافی کام ہو عدالت عظمیٰ اس کا نوٹس لے سکتی ہے۔
قابل سماعت درخواستیں ججوں تک پہنچتی ہیں اور اگر ججز چاہیں تو کیس کی سماعت خود کرتے ہیں یا کسی بھی عدالت کو رجوع کر سکتے ہیں۔
عدالت عظمیٰ کے جاری کردہ فیصلے ان کی ویب سائٹ پر شائع ہوتے ہیں اور سالانہ ایک رپوٹ بھی چھپتی ہے جسے قانونی ماہرین اپنے حوالوں کے لیے استعمال کرتے ہیں۔
عدالت عظمیٰ کی اپنی انجمن ہے جس کے عہدداران پورے پاکستان سے منتخب کیے جاتے ہیں۔ اس انجمن کا کام ملک میں قانون کی پاسداری، وکلاءوججز کے لیے کام کرنا ہے۔ انجمن کی اپنی ایک کونسل ہوتی ہے جس کے بشمول صدر22 ارکان ہوتے ہیں۔ انھیں عدالت عظمیٰ کی لائبریری تک رسائی حاصل ہوتی ہے۔
آئین عدالت عظمیٰ کو اس کی اجازت دیتا ہے کہ وہ کسی بھی شخص یا عہد دار کے خالف عدالتی حکم نہ ماننے یا دیری کرنے پر توہین عدالت کے ضمر میں سزا سنا سکتی ہے جیسے کہ سابق وزیر اعظم یوسف رضاگیلانی کے کیس میں ہوا تھا۔
33°43′41″N 73°05′55″E﻿ / ﻿33.72806°N 73.09861°E﻿ / 33.72806; 73.09861{{#coordinates:}}: cannot have more than one primary tag per page